
78                                                          DR.31.10.2017                                                

 
juta bantuan hemodialisis, subsidi RM100 daripada keseluruhan kos setiap RM110 setiap 
sesi rawatan. Kenapa saya hendak sebutkan perkara ini? Saya hendak sebut perkara ini 
kerana fakta yang saya peroleh terdapat 40,000 orang pesakit buah pinggang di Malaysia. 

 Seramai 7,000 orang pesakit baru direkodkan setiap tahun dan apabila kita melihat 
faktor yang menyebabkan hemodialisis ini ialah kencing manis 61 peratus, hypertension 18 
peratus dan lain-lain pesakit yang tidak berjangkit. Statistik yang saya peroleh sehingga 
Disember 2016 sebanyak 19,900 orang menunggu untuk penerima buah pinggang. Nisbah 
penderma organ di Malaysia ialah satu orang setiap satu juta. Maknanya di dalam pangkalan 
data yang kita ada hanya ada 32 orang sahaja untuk mendermakan organ. Saya hendak 
sebutkan perkara ini, mendapatkan maklum balas ialah kalaulah hari ini 200 orang setiap 
1,000 penduduk menjalani hemodialisis dengan kadar tiga kali seminggu.  

 Kalau kita melihat pula sebanyak pada tahun 2015 hanya terdapat 7,922 unit mesin 
hemodialisis di seluruh negara. Jadi adakah bajet ini boleh untuk menampung pertambahan 
pesakit buah pinggang. Speaker yang saya kasihi sekalian, saya hendak melihat mewakili 
para petani di Parlimen Sungai Besar, ingin mengucapkan terima kasih kerana buat kali 
pertamanya memperkenalkan elaun RM200 sebulan. Selama tiga bulan kepada pesawah 
sementara menunggu padi dituai. Selain daripada itu sejumlah RM6.5 bilion dalam 
memperkasa, memajukan sektor pertanian negara yang memberikan manfaat kepada 
pesawah, petani, pekebun kecil, nelayan dan juga penternak. 

 Serta 50 juta stok makanan segera memastikan bekalan ikan mencukupi, 
menstabilkan harga ikan yang tidak menentu ketika musim tengkujuh. Ada perkara baru, ada 
yang disambung penambah baik, ini sangat dialu-alukan oleh para petani dan nelayan Sungai 
Besar. Akhirnya, awal tahun yang lalu, para petani, pesawah padi di Parlimen Sungai Besar 
kami ini majoriti daripada mereka di jangkiti serangan hawar daun atau dengan izin bacterial 
leaf blight iaitu suatu sakit untuk padi yang akhirnya padi yang menguning itu bertukar menjadi 
coklat dan berterusan padi ini mati secara tiba-tiba. Kami di Sungai Besar mengelar pesakit 
padi ini sebagai sakit AIDS padi sebab ia mati dengan tiba-tiba. 

 Berapa ramai para petani yang terlibat? Seramai 5,488 orang petani yang terlibat, 
tidak semena-mena kerajaan negeri cuba menjadi hero dengan memberikan bantuan 
sebanyak RM900 kepada sehektar sawah padi yang terkena BLB ini. Akan tetapi apa yang 
berlaku, yang berlaku pada ketika itu kerana keghairahan kerajaan negeri tergesa-gesa mahu 
menjadi hero. Pemberian RM900 ini diberikan dengan cek, oleh kerana keadaan tergesa-
gesa ramai daripada mereka tidak dapat menunaikan cek tersebut. Kenapa tidak dapat 
tunaikan cek tersebut kerana nama pada pemilik sebenar padi dan nama pada pemegang 
cek itu berbeza. Kerana apa? Kerana dilaksanakan secara tergesa-gesa, apa Kerajaan Pusat 
lakukan? 

 Kerajaan Pusat lakukan menerusi IADA Barat Laut bersama dengan saya pada 
ketika itu kita turun bertemu dengan setiap inci sawah padi yang terlibat. Kita bertemu dengan 
pemilik yang terlibat dan akhirnya jumlah bantuan persekutuan sebanyak RM2.8 juta diagih 
kepada seramai 5,488 orang pesawah padi. Apa yang berlaku, apabila kita melihat data 
apabila kita banci pada kali kedua ada seramai 1,189 orang petani yang masih belum 
menerima bantuan BLB list ini. Saya difahamkan semua senarai nama sejumlah RM1.06 juta 
ini nilainya sudah pun diserah kepada pihak Kementerian Pertanian. Saya pohon maklum 
balas, saya pohon dapatkan perkembangan setidak-tidaknya nilai ini dapat membantu para 
petani, menyenangkan hati mereka yang menerima pesakit BLB ini.  

 Akhirnya saya hendak sebutkan kepada Tuan Yang di-Pertua, apa pun persepsi 
yang telah diberikan, apa pun label yang telah diberikan oleh pihak di sebelah sana sama 
ada ini adalah merupakan bajet pilihan raya tetapi setidak-tidaknya bajet pada kali ini 
mencakupi semua kelompok. Ini kerana mereka yang berpendapatan di bawah B40 terima, 
mereka yang berada di kelompok pertengahan terima dan mereka yang di peringkat 
sederhana juga menerima. Setidak-tidaknya setiap kelompok dalam setiap kelompok 
masyarakat itu akan dapat menikmati kemanisan bajet pada kali ini. 

 Saya hendak sebutkan kepada rakan-rakan di sebelah sana, walaupun mereka 
melihat ini merupakan bajet pilihan raya tetapi setidak-tidaknya berlaku adil kepada kami di 
Barisan Nasional. Setidak-tidaknya ini bajet kepada ibu segala bajet, setidak-tidaknya ini 
bajet yang mencakupi setiap denyut nadi rakyat. Sekian, Sungai Besar menyokong 
perbahasan Bajet 2018. Assalamualaikum warahmatullahi wabarakatuh.  

 Tuan Yang di-Pertua: Waalaikumsalam. Yang Berhormat Bukit Bendera.  



juta bantuan hemodialisis, subsidi RM100 daripada keseluruhan kos setiap RM110 setiap sesi rawatan. Kenapa saya hendak sebutkan perkara ini? Saya hendak sebut perkara ini kerana fakta yang saya peroleh terdapat 40,000 orang pesakit buah pinggang di Malaysia. Seramai 7,000 orang pesakit baru direkodkan setiap tahun dan apabila kita melihat faktor yang menyebabkan hemodialisis ini ialah kencing manis 61 peratus, hypertension 18 peratus dan lain-lain pesakit yang tidak berjangkit. Statistik yang saya peroleh sehingga Disember 2016 sebanyak 19,900 orang menunggu untuk penerima buah pinggang. Nisbah penderma organ di Malaysia ialah satu orang setiap satu juta. Maknanya di dalam pangkalan data yang kita ada hanya ada 32 orang sahaja untuk mendermakan organ. Saya hendak sebutkan perkara ini, mendapatkan maklum balas ialah kalaulah hari ini 200 orang setiap 1,000 penduduk menjalani hemodialisis dengan kadar tiga kali seminggu. Kalau kita melihat pula sebanyak pada tahun 2015 hanya terdapat 7,922 unit mesin hemodialisis di seluruh negara. Jadi adakah bajet ini boleh untuk menampung pertambahan pesakit buah pinggang. Speaker yang saya kasihi sekalian, saya hendak melihat mewakili para petani di Parlimen Sungai Besar, ingin mengucapkan terima kasih kerana buat kali pertamanya memperkenalkan elaun RM200 sebulan. Selama tiga bulan kepada pesawah sementara menunggu padi dituai. Selain daripada itu sejumlah RM6.5 bilion dalam memperkasa, memajukan sektor pertanian negara yang memberikan manfaat kepada pesawah, petani, pekebun kecil, nelayan dan juga penternak. Serta 50 juta stok makanan segera memastikan bekalan ikan mencukupi, menstabilkan harga ikan yang tidak menentu ketika musim tengkujuh. Ada perkara baru, ada yang disambung penambah baik, ini sangat dialu-alukan oleh para petani dan nelayan Sungai Besar. Akhirnya, awal tahun yang lalu, para petani, pesawah padi di Parlimen Sungai Besar kami ini majoriti daripada mereka di jangkiti serangan hawar daun atau dengan izin bacterial leaf blight iaitu suatu sakit untuk padi yang akhirnya padi yang menguning itu bertukar menjadi coklat dan berterusan padi ini mati secara tiba-tiba. Kami di Sungai Besar mengelar pesakit padi ini sebagai sakit AIDS padi sebab ia mati dengan tiba-tiba. Berapa ramai para petani yang terlibat? Seramai 5,488 orang petani yang terlibat, tidak semena-mena kerajaan negeri cuba menjadi hero dengan memberikan bantuan sebanyak RM900 kepada sehektar sawah padi yang terkena BLB ini. Akan tetapi apa yang berlaku, yang berlaku pada ketika itu kerana keghairahan kerajaan negeri tergesa-gesa mahu menjadi hero. Pemberian RM900 ini diberikan dengan cek, oleh kerana keadaan tergesa- gesa ramai daripada mereka tidak dapat menunaikan cek tersebut. Kenapa tidak dapat tunaikan cek tersebut kerana nama pada pemilik sebenar padi dan nama pada pemegang cek itu berbeza. Kerana apa? Kerana dilaksanakan secara tergesa-gesa, apa Kerajaan Pusat lakukan?. Kerajaan Pusat lakukan menerusi IADA Barat Laut bersama dengan saya pada ketika itu kita turun bertemu dengan setiap inci sawah padi yang terlibat. Kita bertemu dengan pemilik yang terlibat dan akhirnya jumlah bantuan persekutuan sebanyak RM2.8 juta diagih kepada seramai 5,488 orang pesawah padi. Apa yang berlaku, apabila kita melihat data apabila kita banci pada kali kedua ada seramai 1,189 orang petani yang masih belum menerima bantuan BLB list ini. Saya difahamkan semua senarai nama sejumlah RM1.06 juta ini nilainya sudah pun diserah kepada pihak Kementerian Pertanian. Saya pohon maklum balas, saya pohon dapatkan perkembangan setidak-tidaknya nilai ini dapat membantu para petani, menyenangkan hati mereka yang menerima pesakit BLB ini. Akhirnya saya hendak sebutkan kepada Tuan Yang di-Pertua, apa pun persepsi yang telah diberikan, apa pun label yang telah diberikan oleh pihak di sebelah sana sama ada ini adalah merupakan bajet pilihan raya tetapi setidak-tidaknya bajet pada kali ini mencakupi semua kelompok. Ini kerana mereka yang berpendapatan di bawah B40 terima, mereka yang berada di kelompok pertengahan terima dan mereka yang di peringkat sederhana juga menerima. Setidak-tidaknya setiap kelompok dalam setiap kelompok masyarakat itu akan dapat menikmati kemanisan bajet pada kali ini. Saya hendak sebutkan kepada rakan-rakan di sebelah sana, walaupun mereka melihat ini merupakan bajet pilihan raya tetapi setidak-tidaknya berlaku adil kepada kami di Barisan Nasional. Setidak-tidaknya ini bajet kepada ibu segala bajet, setidak-tidaknya ini bajet yang mencakupi setiap denyut nadi rakyat. Sekian, Sungai Besar menyokong perbahasan Bajet 2018. Assalamualaikum warahmatullahi wabarakatuh. Tuan Yang di-Pertua: Waalaikumsalam. Yang Berhormat Bukit Bendera.